stanford-oval/wikipedia huggingface dataset:
สมเด็จพระศรีนครินทราบรมราชชนนี
พระราชกรณียกิจ > ด้านการแพทย์และการสาธารณสุข

สมเด็จพระศรีนครินทราบรมราชชนนีเริ่มเสด็จพระราชดำเนินออกเยี่ยมราษฎรในถิ่นทุรกันดารเมื่อพ.ศ. 2507 ทุกครั้งที่เสด็จเยี่ยมประชาชนในท้องที่ห่างไกลก็จะทรงพระกรุณาโปรดเกล้าฯ ให้แพทย์หลวงที่ตามเสด็จช่วยรักษาพยาบาลชาวบ้านที่ป่วยไข้ซึ่งพระองค์จะเสด็จไปทอดพระเนตรการปฏิบัติงานด้วยพระองค์เองทุกครั้ง อย่างไรก็ตามในแต่ละแห่งที่เสด็จเยี่ยมทรงใช้เวลาราว 3-4 ชั่วโมง ทำให้แพทย์ที่ตามเสด็จฯ เพียง 1-2 ท่าน ไม่สามารถทำการรักษาผู้ป่วยที่มีจำนวนนับร้อยได้ทัน สมเด็จพระศรีนครินทราบรมราชชนนีจึงได้ทรงมีพระราชดำริที่จัดตั้งหน่วยแพทย์อาสาในพระองค์ขึ้น โดยให้ทดลองจัดตั้งขึ้นก่อนในปีพ.ศ. 2511 ซึ่งปรากฏว่าประสบความสำเร็จในระดับหนึ่ง
ดังนั้นในปีถัดมา สมเด็จพระศรีนครินทราบรมราชชนนีจึงทรงมีพระราชปรารภถึงแนวพระราชดำริในการจัดตั้งหน่วยแพทย์ พยาบาล เภสัชกรเข้ามาเป็นอาสาสมัครของหน่วยแพทย์เคลื่อนที่ในพระองค์นี้และได้จัดให้มีการประชุมอาสาสมัครเหล่านี้ขึ้นเป็นครั้งแรกที่พระตำหนักภูพิงค์ราชนิเวศน์ จังหวัดเชียงใหม่ ซึ่งผลการประชุมในครั้งนี้ได้ก่อให้เกิด "หน่วยแพทย์อาสาสมเด็จพระราชชนนีศรีสังวาลย์"  หรือที่พระราชทานชื่อย่อ "พอ.สว."  ขึ้น ที่นี่หน่วยแพทย์ พอ.สว. จะประกอบไปด้วยแพทย์พยาบาลและเจ้าหน้าที่สาธารณสุขที่เป็นอาสาสมัครทำงานด้วยความเสียสละโดยมิได้รับเงินเดือน หรือค่าตอบแทนพิเศษอื่นใดและจะเคลื่อนที่ออกไปให้บริการตรวจรักษาชาวบ้านตามท้องถิ่นต่าง ๆ ที่กันดารห่างไกล ความเจริญเฉพาะในวันเสาร์และวันอาทิตย์ซึ่งการออกปฏิบัติดังกล่าวเริ่มเป็นครั้งแรกเมื่อวันที่ 22 กุมภาพันธ์ พ.ศ. 2512 ซึ่งในปัจจุบันคือหน่วยแพทย์อาสาสมเด็จพระศรีนครินทราบรมราชชนนี
นอกจากนี้สมเด็จพระศรีนครินทราบรมราชชนนีทรงจัดตั้งหน่วยและมูลนิธิที่สำคัญขึ้นดังนี้
มูลนิธิขาเทียมในสมเด็จพระศรีนครินทราบรมราชชนนี จัดตั้งเมื่อ 17 สิงหาคม พ.ศ. 2535 เพื่อทำขาเทียมและพระราชทานให้แก่ผู้พิการขาขาดที่ยากจนในชนบท โดยไม่เลือกเชื้อชาติ ศาสนา และไม่คิดมูลค่า ซึ่งมูลนิธิขาเทียมฯนี้ ทรงก่อตั้งร่วมกับสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โดยพระองค์ท่านพระราชทานพระราชทรัพย์เป็นทุนประเดิมในการก่อตั้งมูลนิธิและทรงดำรงตำแหน่งประธานกิตติมศักดิ์อีกด้วย
มูลนิธิถันยรักษ์ ที่โรงพยาบาลศิริราช เมื่อเดือนมีนาคม พ.ศ. 2538 เพื่อใช้เป็นสถานที่ตรวจวินิจฉัยเต้านม
พระราชกรณียกิจ > ด้านการศึกษา

สมเด็จพระศรีนครินทราบรมราชชนนีทรงสนพระทัยในเรื่องการศึกษาของเยาวชนในเขตชนบทเป็นอย่างมากด้วยทรงมีพระราชดำริว่าการศึกษาเป็นสิ่งสำคัญที่จะทำให้เยาวชนในชนบท มีความรู้ความคิดและสติปัญญาที่เฉลียวฉลาดอันจะเป็นปัจจัยสำคัญในการพัฒนาชนบท แต่จากการเสด็จฯ ออกเยี่ยมเยียนราษฎรในปีพ.ศ. 2507 สมเด็จพระศรีนครินทราบรมราชชนนีกลับทรงพบกับสภาพความขาดแคลน โรงเรียนสำหรับเยาวชนในท้องถิ่นทุรกันดาร ด้วยในเวลานั้นกระทรวงศึกษาธิการยังขยายเขตการศึกษาไปไม่ถึงพื้นที่ตามแนวชายแดนที่ห่างไกล ประกอบกับการสื่อสารโทรคมนาคมก็มิได้เจริญเฉกเช่นในปัจจุบัน ทั้งในเวลานั้นเป็นช่วงที่มีการแทรกซึมของเหล่าผู้ก่อการร้ายคอมมิวนิสต์อย่างกว้างขวางทำให้สมเด็จพระศรีนครินทราบรมราชชนนีทรงเพิ่มความห่วงใยประชาชนที่อาศัยอยู่ในเขตแทรกซึมของผู้ก่อการร้ายอย่างยิ่ง
ดังนั้นเมื่อพระองค์ทราบว่ากองกำกับการตำรวจตระเวนชายแดน ได้กำหนดโครงการที่จะจัดสร้างโรงเรียนชาวเขาขึ้นในเขตพื้นที่ตามแนวชายแดนที่อยู่ในความดูแลรับผิดชอบ สมเด็จพระศรีนครินทราบรมราชชนนีจึงได้พระราชทานพระราชทรัพย์ส่วนพระองค์ให้แก่กองกำกับการตำรวจตระเวนชายแดน เพื่อนำไปจัดสร้างโรงเรียนจำนวน 29 แห่งภายหลังผู้มีจิตศรัทธาได้ทูลเกล้า ถวายเงินสมทบในการจัดสร้างได้อีกกว่า 185 แห่ง ไม่เพียงเท่านั้น สมเด็จพระศรีนครินทราบรมราชชนนี ยังได้ทรงรับเอาโครงการของโรงเรียนตำรวจตระเวนชายแดนไว้ในพระราชูปถัมภ์ ในปัจจุบันมีโรงเรียนเกือบ 400 โรงเรียน ซึ่งโรงเรียนเหล่านี้ส่วนใหญ่แล้วได้ถูกโอนเข้าไปสังกัดในส่วนงานการประถมศึกษา ส่วนที่ยังคงอยู่ในความรับผิดชอบของตำรวจตระเวนชายแดนมีเพียง 170 โรงเรียน และเมื่อสมเด็จพระศรีนครินทราบรมราชชนนีทรงเจริญพระชนมายุมากขึ้น สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จึงทรงช่วยดูแลโครงการนี้แทน
ต่อมาในปี พ.ศ. 2503 สมเด็จพระศรีนครินทราบรมราชชนนีได้พระราชทานเงินจำนวนสองแสนบาท เพื่อสร้างหอพักธรรมนิวาสที่หลังวัดมกุฎกษัตริยาราม สำหรับเป็นที่พักนักศึกษาที่ขัดสนและไม่มีที่อยู่ เมื่อ 19 กันยายน พ.ศ. 2510 เสด็จเยี่ยมมหาวิทยาลัยเกษตรศาสตร์ เป็นการส่วนพระองค์ โดยการนี้ได้ทรงม้าเสด็จเยี่ยมชม "สวนนอก" มี ศาสตราจารย์บรรเจิด คติการ และศาสตราจารย์ระพี สาคริก กราบทูลรายงาน โดยในขณะเสด็จอยู่ในมหาวิทยาลัยนี้ สมเด็จพระราชชนนีทรงพอพระทัยเป็นอย่างยิ่ง ถึงกับรับสั่งกับผู้ติดตามว่า "...เกษตรนี้น่าอยู่จริง ๆ ฉันควรจะได้มาเยี่ยมที่นี่ตั้งนานแล้ว.."
ทุกครั้งที่สมเด็จพระศรีนครินทราบรมราชชนนีเสด็จเยี่ยมพสกนิกรตามจังหวัดต่าง ๆ ได้ทรงสละพระราชทรัพย์ส่วนพระองค์ซื้อข้าวของต่างๆ ที่จำเป็นต้องใช้ในชีวิตประจำวัน แล้วนำไปพระราชทานแก่ประชาชนตามความเหมาะสมของแต่ละบุคคล เช่น พระราชทานเสื้อยืด ผ้าเช็ดตัว ผ้าขาวม้า และเครื่องเขียนต่างๆ แก่คณะครูประจำโรงเรียน ส่วนนักเรียนนั้นจะได้รับพระราชทานเครื่องแบบนักเรียน สมุด ดินสอ ยางลบ และอุปกรณ์การเรียนอื่น ๆ ส่วนชาวบ้านจะได้รับพระราชทานผ้าห่ม ผ้าขาวม้า ผ้าถุง ด้ายดำ ด้ายขาว และเข็มเย็บผ้า ยาตำราหลวง อาหารกระป๋อง และอาหารแห้งต่าง ๆ สำหรับเด็ก ๆ จะได้รับพระราชทานของเล่นที่เหมาะกับเพศและวัย เช่น เครื่องเขย่ากรุ๋งกริ๋ง แตรรถเล็ก ๆ และตุ๊กตาสวมเสื้อกระโปรง เป็นต้น
พระราชกรณียกิจ > ด้านสังคมสงเคราะห์

สมเด็จพระศรีนครินทราบรมราชชนนีทรงปฏิบัติพระราชกรณียกิจเกี่ยวกับการสังคมสงเคราะห์มาตั้งแต่สมัยที่พระองค์มีพระราชอิสริยยศเป็นหม่อมสังวาลย์ ด้วยทรงมีพระราชดำริว่า สตรีไทยที่เป็นแม่บ้านก็สามารถจะให้ความช่วยเหลือในกิจการสังคมสงเคราะห์ได้ เป็นการใช้เวลาว่างให้เป็นประโยชน์ต่อสังคม ดังนั้นในปีพ.ศ. 2475 ขณะที่พระองค์พระประทับอยู่ ณ พระตำหนักใหม่ในวังสระปทุม เมื่อพระราชโอรสธิดาเจริญพระชนมายุมากขึ้น และทรงเข้าศึกษาในโรงเรียนทุกพระองค์แล้ว ทรงมีเวลาว่าง จึงทรงตั้งคณะเย็บผ้าตามแบบสตรีอเมริกันขึ้น มีสมาชิกประกอบด้วยผู้ที่ทรงคุ้นเคย และสุภาพสตรีชาวต่างประเทศอีกหลายท่าน ซึ่งเป็นภริยาของนักการศึกษา สอนที่จุฬาลงกรณ์มหาวิทยาลัยและมิชชันนารี คณะเย็บผ้าเริ่มด้วยการเย็บเสื้อของตัวเอง ต่อมาได้เย็บเสื้อผ้าให้เด็กอนาถาตามโรงพยาบาล
ต่อมาในปีพ.ศ. 2510 ทรงตั้งมูลนิธิสงเคราะห์ตำรวจตระเวนชายแดนและครอบครัว ได้พระราชทานทุนริเริ่มเป็นจำนวนเงินหนึ่งล้านบาท และทรงรับมูลนิธินี้ไว้ในพระอุปถัมภ์ พ.ศ. 2511 ได้ทรงรับมูลนิธิชีวิตใหม่ จังหวัดเชียงใหม่ ไว้ในพระอุปถัมภ์ มูลนิธินี้มีวัตถุประสงค์จะช่วยจัดตั้งหมู่บ้านตามชนบทของประเทศไทย เพื่อให้ผู้ที่หายป่วยจากโรคเรื้อนและโรคจิต มีที่ดินบ้านเรือนของตนเอง รวมทั้งส่งเสริมการประกอบอาชีพของบุคคลเหล่านี้ให้มีงานทำ มีชีวิตอยู่ร่วมกันอย่างเป็นสุขตามควรแก่อัตภาพ
พระราชทรัพย์ที่พระราชทานช่วยเหลือสมาคม มูลนิธิ และหน่วยงานต่าง ๆ มาจากพระราชทรัพย์ส่วนพระองค์ และจากการขายของฝีพระหัตถ์เพื่อการกุศล ทรงริเริ่มทำบัตรอวยพรความสุขในโอกาสต่างๆ แต่งด้วยดอกไม้ทับแห้งแปลกตา พระราชทานให้ขายเป็นรายได้แก่การกุศล โปรดเกล้าโปรดกระหม่อมให้ข้าหลวงช่วยกันทำไม้กวาดป่านศรนารายณ์หรือแปลงศรนารายณ์ เพื่อขายนำเงินเข้าการกุศล เนื่องจากทรงใช้ป่านย้อมสีสวยๆ มีประโยชน์ทั้งในแง่ใช้สอยและการตกแต่ง จึงมีผู้สั่งจองกันมาก แปลงศรนารายณ์นี้ทำรายได้ดีมาก ได้พระราชทานเงินรายได้แก่มูลนิธิช่วยคนโรคเรื้อน จังหวัดลำปาง
ในด้านการสงเคราะห์ทหารผ่านศึก ทรงพระกรุณาโปรดเกล้าโปรดกระหม่อมพระราชทานพระราชูปถัมภ์และทรงจำหน่ายดอกป๊อปปี้ด้วยพระองค์เอง เพื่อเป็นรายได้สงเคราะห์แก่ทหารผ่านศึก
พระราชกรณียกิจ > ด้านการอนุรักษ์ธรรมชาติ และสิ่งแวดล้อม

สมเด็จพระศรีนครินทราบรมราชชนนี เป็นพระราชวงศ์ที่โปรดธรรมชาติมาก ทรงสร้างพระตำหนักดอยตุง ขึ้นบริเวณดอยตุง เนื้อที่ 29 ไร่ 3 งาน ที่บ้านอีก้อป่ากล้วย อำเภอแม่ฟ้าหลวง จังหวัดเชียงราย ด้วยพระราชทรัพย์ส่วนพระองค์เอง ในพื้นที่เช่าของกรมป่าไม้เป็นเวลานาน 30 ปี  มีความสูงกว่าระดับน้ำทะเลปานกลางประมาณ 1000 เมตร โดยทรงเรียกพระตำหนักนี้ว่า "บ้านที่ดอยตุง" พระองค์ทรงพระราชดำริที่ว่า "ฉันจะปลูกป่าบนดอยตุง" เป็นพระราชปณิธานของสมเด็จพระศรีนครินทราบรมราชชนนีที่ทรงต้องการทอดพระเนตรเห็นความเขียวชอุ่มและความสมบูรณ์ของสภาพป่าบนดอยตุงพระราชดำรินี้รัฐบาลภายใต้การนำของ พลเอกเปรม ติณสูลานนท์ นายกรัฐมนตรี ในขณะนั้นจึงได้ก่อตั้งโครงการพัฒนาดอยตุงขึ้น ในปี พ.ศ. 2531 ทรงพัฒนาดอยตุง และส่งเสริมงานให้ชาวเขาอีกด้วย โดยทรงพระราชทานกล้าไม้แก่ผู้ตามเสด็จ และทรงปลูกป่าด้วยพระองค์เอง  และทรงนำเมล็ดกาแฟพันธุ์อาราบิกา และไม้ดอกมาปลูก และทรงตั้งโครงการขยายพันธุ์โดยวิธีเพาะเลี้ยงเนื้อเยื่อหน่อไม้ฝรั่ง กล้วย กล้วยไม้ เห็ดหลินจือ สตรอเบอรี่ และจัดตั้งศูนย์บำบัด และฟื้นฟูสมรรถภาพผู้ติดยาเสพติด ที่บ้านผาหมี ตำบลเวียงพางคำ อำเภอแม่สาย จังหวัดเชียงราย
จากพระราชอุตสาหดังกล่าว และโครงการที่ยังมิได้นำเสนอขึ้นมาข้างต้นนี้ ยอดดอยที่เคยหัวโล้นด้วยการถางป่า ทำไร่เลื่อนลอยปลูกฝิ่น จึงได้กลับกลายมาเป็นดอยที่เต็มไปด้วยป่าไม้ตามเดิม พระราชดำริของสมเด็จพระศรีนครินทราบรมราชชนนีในการปลูกป่าและพัฒนาความรู้ให้แก่ชาวบ้านบนดอยตุงนี้เอง ทำให้สภาพป่าบนดอยตุงมีความสมบูรณ์ขึ้นมาได้ความสำเร็จของโครงการพัฒนาดอยตุงในครั้งนี้ ได้จุดประกายให้เกิดการตื่นตัวในการสร้างจิตสำนึกเรื่องการอนุรักษ์ทรัพยากรธรรมชาติให้บังเกิดขึ้นแก่ประชาชนทั่วไปในวงกว้าง โดยเฉพาะอย่างยิ่งชาวบ้านที่อาศัยอยู่ในพื้นที่ที่มีสภาพสิ่งแวดล้อมเสื่อมโทรมจนหมดสภาพ ความเป็นป่าได้เกิดชาวบ้านหันมาให้ความร่วมมือกับราชการเพื่อฟื้นฟูสภาพป่าอย่างเป็นระบบ ให้กลับมามีความอุดมสมบูรณ์ตามเดิม ด้วยเหตุนี้ พระองค์จึงทรงได้รับขนานนามว่า สมเด็จย่า จากชาวไทยบนพื้นราบ หรือ แม่ฟ้าหลวง จากชาวไทยภูเขา
พระเกียรติยศ

| ธรรมเนียมพระยศของ สมเด็จพระศรีนครินทราบรมราชชนนี |
| --- | --- |
ธงประจำพระอิสริยยศ
ตราประจำพระองค์
ธงประจำพระองค์
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระเกียรติยศ > พระราชอิสริยยศ

นางสาวสังวาลย์ (21 ตุลาคม พ.ศ. 2443 — พ.ศ. 2460)
นางสาวสังวาลย์ ตะละภัฏ (พ.ศ. 2460 — 10 กันยายน พ.ศ. 2463)
หม่อมสังวาลย์ ในสมเด็จเจ้าฟ้าฯ กรมขุนสงขลานครินทร์/หม่อมสังวาลย์ สงขลา (10 กันยายน พ.ศ. 2463 — 5 มิถุนายน พ.ศ. 2472)
หม่อมสังวาลย์ มหิดล ณ อยุธยา (5 มิถุนายน พ.ศ. 2472 — 25 มีนาคม พ.ศ. 2478)
พระราชชนนีศรีสังวาลย์ (25 มีนาคม พ.ศ. 2478 — 16 พฤศจิกายน พ.ศ. 2481)
สมเด็จพระราชชนนีศรีสังวาลย์ (16 พฤศจิกายน พ.ศ. 2481 — 9 มิถุนายน พ.ศ. 2513)
สมเด็จพระศรีนครินทราบรมราชชนนี (9 มิถุนายน พ.ศ. 2513 — 18 กรกฎาคม พ.ศ. 2538)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2481 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2504 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายใน)‎
พ.ศ. 2478 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2507 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2507 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2532 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2512 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2506 -  เครื่องราชอิสริยาภรณ์รัตนมงกุฎ ชั้นที่ 1 มงกุฎดอกพอโลเนีย
เดนมาร์ก :
พ.ศ. ไม่ปรากฏ -  เครื่องราชอิสริยาภรณ์ไอยรา ชั้นที่ 1
เนเธอร์แลนด์ :
พ.ศ. ไม่ปรากฏ -  เครื่องราชอิสริยาภรณ์ออเรนจ์-นัสเซา ชั้นที่ 1
พระเกียรติยศ > พระยศทางทหาร

| สมเด็จพระศรีนครินทราบรมราชชนนี |
| --- | --- |
รับใช้:  ไทย
แผนก/สังกัด: กองทัพบกไทย, กองทัพเรือไทย,  กองทัพอากาศไทย, สำนักงานตำรวจแห่งชาติ และกองอาสารักษาดินแดน
ประจำการ:   พ.ศ. 2523–พ.ศ. 2538   พ.ศ. 2527–พ.ศ. 2538   พ.ศ. 2527–พ.ศ. 2538   พ.ศ. 2538–พ.ศ. 2538   พ.ศ. 2524–พ.ศ. 2538 
ชั้นยศ:   พลเอกหญิง   พลเรือเอกหญิง   พลอากาศเอกหญิง   พลตำรวจเอกหญิง   นายกองใหญ่ 
พ.ศ. 2523: พันเอกหญิง ผู้บังคับการพิเศษและนายทหารพิเศษประจำกรมทหารม้าที่ 4 รักษาพระองค์
25 ธันวาคม พ.ศ. 2524: นายกองใหญ่ กองอาสารักษาดินแดน สำนักอำนวยการกองอาสารักษาดินแดน
3 มิถุนายน พ.ศ. 2527: นาวาเอกหญิง  นาวาอากาศเอกหญิง และนายทหารพิเศษประจำกองบังคับการกรมทหารราบที่ 3 รักษาพระองค์ กรมนาวิกโยธิน กองนักเรียนนายเรือ รักษาพระองค์ โรงเรียนนายเรือ กรมยุทธศึกษาทหารเรือ กองนักเรียนนายเรืออากาศ รักษาพระองค์ โรงเรียนนายเรืออากาศ กรมยุทธศึกษาทหารอากาศ
19 มกราคม พ.ศ. 2532: พลเอกหญิง พลเรือเอกหญิง พลอากาศเอกหญิง
10 สิงหาคม พ.ศ. 2538: พลตำรวจเอกหญิง สำนักงานตำรวจแห่งชาติ
พระเกียรติยศ > พระราชสมัญญานาม

พ.ศ. 2529: พระมารดาแห่งการทันตแพทย์ไทย, พระมารดาแห่งการแพทย์ชนบท และ พระมารดาแห่งการสังคมสงเคราะห์
พ.ศ. 2543: พระมารดาแห่งการสาธารณสุขไทย
พระเกียรติยศ > บุคคลสำคัญของโลก

วันที่ 21 ตุลาคม พ.ศ. 2543 เป็นวันคล้ายวันพระราชสมภพครบรอบ 100 ปี องค์การวิทยาศาสตร์และวัฒนธรรมแห่งสหประชาชาติ หรือ ยูเนสโก ได้เฉลิมพระเกียรติยกย่องให้สมเด็จพระศรีนครินทราบรมราชชนนี ทรงเป็น “บุคคลสำคัญของโลก”
พระราชานุสรณ์ > พระราชานุสาวรีย์

จัดสร้างขึ้นในปี พ.ศ. 2547 โดยพันโท นภดล สุวรรณสมบัติ เป็นประติมากร พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ขณะทรงเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ในการประกอบพิธีเปิดพระราชานุสาวรีย์ ณ มหาวิทยาลัยแม่ฟ้าหลวง เมื่อวันที่ 11 ธันวาคม พ.ศ. 2548 และจากนั้นในวันที่ 12 ธันวาคม พ.ศ. 2548 ได้มีพิธีชัยมงคลาภิเษกขึ้นที่ลานพระราชานุสาวรีย์
ตั้งอยู่ ณ สวนสมเด็จย่า ซอยสมเด็จเจ้าพระยา 3 ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร สร้างขึ้นเมื่อปี พ.ศ. 2547 ในโอกาสพระชนมายุครบ 104 พรรษา และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จมาเปิดพระราชานุสาวรีย์องค์แรกเมื่อวันที่ 3 มิถุนายน พ.ศ. 2549 ก่อนจะมีการจัดสร้างพระรูปองค์ที่ 2 เมื่อปี พ.ศ. 2556 มีลักษณะเป็นพระรูปขนาดเท่าพระองค์จริง ประทับนั่งในพระอิริยาบถสบาย ๆ ประดิษฐานภายในสวนส่วนหน้าของอุทยาน ดินใต้ฐานพระราชานุสาวรีย์นั้นนำมาจากสถานที่ต่าง ๆ ที่พระองค์เคยเสด็จพระราชดำเนินประกอบพระราชกรณียกิจ
ตั้งอยู่ด้านข้างอาคารสมเด็จย่า 93 คณะทันตแพทยศาสตร์ จุฬาลงกรณ์มหาวิทยาลัย จัดสร้างขึ้นในปี พ.ศ. 2533 เดิมประดิษฐานไว้ ณ บริเวณโถงชั้น 2 อาคารโรงพยาบาลคณะทันตแพทยศาสตร์ เพื่อให้เป็นที่เคารพสักการะของเหล่าอาจารย์ นิสิต ข้าราชการ บุคลากร และประชาชนที่มารับบริการด้วย ต่อมาได้เชิญมาประดิษฐานด้านข้างอาคารสมเด็จย่า 93 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ทรงเปิดพระราชานุสาวรีย์ เมื่อวันที่ 4 สิงหาคม พ.ศ. 2546
ตั้งอยู่ ณ อาคารพระบรมคุณ สถาบันการพยาบาลศรีสวรินทิรา สภากาชาดไทย ถนนพระราม 4 แขวงปทุมวัน เขตปทุมวัน กรุงเทพมหานคร โดยทุก ๆ วันที่ 21 ตุลาคม สถาบันการพยาบาลศรีสวรินทิรา สภากาชาดไทย จะจัดพิธีวางพานพุ่มถวายราชสักการะสมเด็จพระศรีนครินทราบรมราชชนนี เพื่อเทิดพระเกียรติเนื่องในวันพยาบาลแห่งชาติ โดยมีหน่วยงานต่าง ๆ ในสภากาชาดไทย และหน่วยงานใกล้เคียงเข้าร่วมพิธี
ตั้งอยู่ ณ สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี ถนนพหลโยธิน ตำบลประชาธิปัตย์ อำเภอธัญบุรี จังหวัดปทุมธานี มีพิธีวางศิลาฤกษ์แท่นฐานฯ เมื่อวันที่ 21 ตุลาคม พ.ศ. 2558 พิธีเททองหล่อพระราชานุสาวรีย์ เมื่อวันที่ 5 ตุลาคม พ.ศ. 2559 โดยนายเกษม วัฒนชัย องคมนตรี เมื่อวันที่ 18 กรกฎาคม พ.ศ. 2560 ศาสตราจารย์คลินิก นายแพทย์เสรี ตู้จินดา ประธานคณะกรรมการที่ปรึกษารัฐมนตรีว่าการกระทรวงสาธารณสุขในขณะนั้น เป็นประธานในพิธีอัญเชิญพระราชานุสาวรีย์ประดิษฐาน ณ ลานด้านหน้าตึกอำนวยการ
พระราชานุสรณ์ > สถานที่ พรรณพืช และพันธุ์สัตว์อันเนื่องด้วยพระนามาภิไธย > สถานที่

วัดศรีนครินทรวราราม วัดในสาขาวัดเบญจมบพิตรดุสิตวนาราม ได้รับพระราชทานนาม เมื่อวันที่ 6 พฤษภาคม พ.ศ. 2536 ตั้งอยู่ในหมู่บ้านเกรทเซ่นบาค (Gretzenbach) จังหวัดโซลธูร์น (Solothurn) ประเทศสวิตเซอร์แลนด์
พระบรมธาตุศรีนครินทราสถิตมหาสันติคีรี ดอยแม่สลอง อำเภอแม่ฟ้าหลวง จังหวัดเชียงราย
วิทยาลัยพยาบาลบรมราชชนนี วิทยาลัยพยาบาลในสังกัดกระทรวงสาธารณสุข 28 แห่งทั่วประเทศ
โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น อำเภอเมืองขอนแก่น จังหวัดขอนแก่น
โรงพยาบาลศรีสังวาลย์ อำเภอเมืองแม่ฮ่องสอน จังหวัดแม่ฮ่องสอน
มหาวิทยาลัยแม่ฟ้าหลวง อำเภอเมืองเชียงราย จังหวัดเชียงราย
มหาวิทยาลัยศรีนครินทรวิโรฒน์
อาคารเฉลิมพระเกียรติสมเด็จพระศรีนครินทร์ มหาวิทยาลัยแม่โจ้
อาคาร 100 ปี สมเด็จพระศรีนครินทร์ คณะแพทยศาสตร์ศิริราชพยาบาล มหาวิทยาลัยมหิดล กรุงเทพมหานคร
อาคาร 100 ปี สมเด็จพระศรีนครินทร์ มหาวิทยาลัยราชภัฏวไลยอลงกรณ์ ในพระบรมราชูปถัมภ์ จังหวัดปทุมธานี
โรงเรียนสังวาลย์วิทยา อำเภอแม่สะเรียง จังหวัดแม่ฮ่องสอน
โรงเรียนศรีสังวาลย์เชียงใหม่ อำเภอสันทราย จังหวัดเชียงใหม่
โรงเรียนสังวาลย์วิท ได้แก่
โรงเรียนสังวาลย์วิท 1 อำเภอโซ่พิสัย จังหวัดบึงกาฬ  (ขณะนั้นยังขึ้นกับจังหวัดหนองคาย)
โรงเรียนสังวาลย์วิท 2 อำเภอสะเดา จังหวัดสงขลา
โรงเรียนสังวาลย์วิท 3 อำเภอปาย จังหวัดแม่ฮ่องสอน
โรงเรียนสังวาลย์วิท 4 อำเภอธารโต จังหวัดยะลา
โรงเรียนสังวาลย์วิท 5 อำเภอเบตง จังหวัดยะลา
โรงเรียนสังวาลย์วิท 6 อำเภอสอยดาว จังหวัดจันทบุรี
โรงเรียนสังวาลย์วิท 7 อำเภอบางขัน จังหวัดนครศรีธรรมราช
โรงเรียนสังวาลย์วิท 8 (โรงเรียนตำรวจตระเวนชายแดนสังวาลย์วิทย์ 8) บ้านจะลอ ตำบลแม่ฟ้าหลวง อำเภอแม่ฟ้าหลวง จังหวัดเชียงราย
กลุ่มโรงเรียนเฉลิมพระเกียรติสมเด็จพระศรีนครินทร์ เดิมชื่อ โรงเรียนเฉลิมพระเกียรติสมเด็จพระศรีนครินทราบรมราชชนนี เป็นโรงเรียนจัดตั้งขึ้นตามที่กระทรวงศึกษาธิการได้จัดทำโครงการจัดตั้งโรงเรียนเฉลิมพระเกียรติสมเด็จพระศรีนครินทราบรมราชชนนี เพื่อสนองพระราชปณิธานของสมเด็จพระศรีนครินทราบรมราชชนนีที่ทรงมีต่อการศึกษาในทุกพื้นที่ของประเทศไทย และเพื่อเป็นอนุสรณ์สถานให้อนุชนรุ่นหลังได้รำลึกถึงพระมหากรุณาธิคุณของพระองค์
ค่ายศรีนครินทรา กองกำกับการตำรวจตระเวนชายแดนที่ 42 อำเภอทุ่งสง จังหวัดนครศรีธรรมราช
ค่ายสมเด็จพระศรีนครินทรา กรมการบินทหารบก อำเภอเมืองลพบุรี จังหวัดลพบุรี
อุทยานเฉลิมพระเกียรติสมเด็จพระศรีนครินทราบรมราชชนนี เขตคลองสาน กรุงเทพมหานคร ที่ตั้งนิวาสสถานเดิมของสมเด็จพระศรีนครินทราบรมราชชนนี
สวนสมเด็จพระศรีนครินทร์ สวนสาธารณะเฉลิมพระเกียรติสมเด็จพระศรีนครินทราบรมราชชนนี ในวาระพระชนมายุครบ 80 พรรษา ปี พ.ศ. 2523 12 แห่งทั่วประเทศ
สวนสมเด็จพระศรีนครินทร์ '84 (ทุ่งท่าลาด) อำเภอเมืองนครศรีธรรมราช จังหวัดนครศรีธรรมราช
สวนสมเด็จพระศรีนครินทร์ '95 (เขาแปะช้อย) อำเภอเมืองตรัง จังหวัดตรัง
อำเภอแม่ฟ้าหลวง จังหวัดเชียงราย
อำเภอศรีนครินทร์ จังหวัดพัทลุง
เขื่อนศรีนครินทร์ อำเภอศรีสวัสดิ์ จังหวัดกาญจนบุรี
ถนนศรีนครินทร์ ถนนในกรุงเทพมหานครและจังหวัดสมุทรปราการ
ถนนบรมราชชนนี ถนนในกรุงเทพมหานครและจังหวัดนครปฐม
ทางคู่ขนานลอยฟ้าบรมราชชนนี
ท่าอากาศยานนานาชาติแม่ฟ้าหลวงเชียงราย
พระราชานุสรณ์ > สถานที่ พรรณพืช และพันธุ์สัตว์อันเนื่องด้วยพระนามาภิไธย > พันธุ์สัตว์

ปูแม่ฟ้าหลวง (Pupamon sangwan Naiyanetr, 1997)
พระราชานุสรณ์ > สถานที่ พรรณพืช และพันธุ์สัตว์อันเนื่องด้วยพระนามาภิไธย > พรรณพืช

นครินทรา, (Paraboea sangwaniae) Triboun - ชื่อภาษาไทย แปลว่า พรรณไม้ที่เป็นศรีสง่าแด่สมเด็จพระศรีนครินทราบรมราชชนนี - พืชหายาก และเป็นพืชถิ่นเดียวของประเทศไทย จัดในวงศ์ชาฤๅษี สำรวจพบที่เขาหินปูนบริเวณดอยตุง อำเภอแม่ฟ้าหลวง จังหวัดเชียงราย
กล้วยไม้รองเท้านารีลูกผสม
Princess Sangwan - รองเท้านารีเหลืองตรัง Paphiopedilum godefroyae x รองเท้านารีดอยตุง Paphiopedilum charlesworthii
Sangwan Anniversary 108th - Paphiopedilum charlesworthii x Paphiopedilum Rosita ฉลอง 9 รอบพระนักษัตร
Sangwan Celebration 108th - Paphiopedilum charlesworthii x Paphiopedilum Holdenii ฉลอง 9 รอบพระนักษัตร
รายชื่อตัวละครในมายฮีโร่ อคาเดเมีย

ต่อไปนี้คือ "รายชื่อตัวละครใน มายฮีโร่ อคาเดเมีย" ผลงานการ์ตูนของ โคเฮย์ โฮริโกชิ
นักเรียนโรงเรียนยูเอย์ > ทีมBig3

โทกาตะ มิริโอะ (通形ミリオ),เลอร์มิลเลี่ยน
โทกาตะเป็นผู้นำของบิ๊ก3 มีอัตลักษณ์ซึมผ่าน ทำให้เขาใช้ร่างกายของเขาผ่านอะไรก็ได้ เขาสูญเสียอัตลักษณ์ไปชั่วคราวในการปะทะกับกลุ่มชิเอะฮัสไซไคและต้องพักการเรียนไป ก่อนที่จะกลับมาเพื่อร่วมกับเพื่อนนักเรียนของเขาและเหล่าโปรฮีโร่ต่อต้านแนวรบปลดปล่อยเหนือสามัญ
อามาจิกิ ทามากิ (天喰環),ซูเนียเตอร์
อามาจิกิเป็นคนที่มีบุคลิกเงียบๆดูไม่มั่นใจในตัวเอง เขามีอัตลักษณ์ที่ทำให้เขามีคุณสมบัติและความสามารถของสิ่งที่เขากินเข้าไปมาใช้ในการต่อสู้
ฮาโดะ เนจิเระ (波動ねじれ),เนจิเระจัง
ฮาโดะเป็นผู้หญิงคนเดียวของกลุ่มเป็นร่าเริงคนช่างพูดและขี้สงสัย อัตลักษณ์ของฮาโดะคือคลื่่นเวฟ สามารถสร้างคลื่นกระแทกแบบเกลียว จากมือและเท้าของเธอได้ และสามารถใช้คลื่นทำให้บินได้
โปรฮีโร่ > ท็อปฮีโร่

โทโดโรกิ เอ็นจิ (轟炎司),เอนเดเวอร์
โปรฮีโร่ที่มีพลังเปลวไฟอันยิ่งใหญ่(Hellflame) เป็นพ่อของโชโตะ เขามีความสัมพันธ์ที่ตึงเครียดกับลูก ๆ ของเขาจากหลายปีที่ฉายภาพไปยังพวกเขาด้วยความหมกมุ่นในการเอาชนะออลไมท์ ในฐานะฮีโร่หมายเลข 1 แม้ว่าเขาจะพยายามในภายหลัง แก้ไขหลังจากกลายเป็นฮีโร่หมายเลข 1 แทนที่ออลไมท์ที่วางมือไป ในภายหลังเคลียร์ใจกับคนในครอบครัวได้ในที่สุด กับทำใจลงมือสังหารดาบิ แต่สุดท้ายก็ทำไม่ลง
โทคามิ เคย์โก (鷹見啓悟),ฮอว์คส
โปรฮีโร่อายุน้อยฉลาดและปากคอเราะร้าย มีอัตลักษณ์Fierce Wings เป็นปีกขนนกสีแดงขนาดใหญ่ทำให้เขาบินได้รวมทั้งความสามารถในการควบคุมขนที่หลุดออกจากระยะไกล เขาแทรกซึมเข้าไปในแนวร่วมปลดปล่อยอาถรรพณ์ในฐานะสปายของฝ่ายฮีโร่ หลังจากถูกพบว่าเป็นคนทรยศเขาจึงถูกเผาอย่างรุนแรงโดยดาบิ แต่โทโคยามิ ฟุมิคาเงะได้มาช่วยไว้ได้ทันเวลา ในศึกสุดท้ายเข้าประทะกับออลฟอร์วันอย่างเอาเป็นเอาตาย แต่สุดท้ายก็แพ้กับถูกขโมยพลังอัตลักษณ์
ฮาคาทาตะ สึนางุ (袴田維),เบสท์ จีนิสต์
โปรฮีโร่ที่มีอัตลักษณ์ เส้นด้าย ทำให้เขาสามารถควบคุมเส้นใยในเสื้อผ้าได้ เขาหายตัวไปชั่วคราวหลังจากแกล้งตายเพื่อให้ฮอว์คสได้รับความไว้วางใจจากสมาพันธ์วิลเลิน ในศึกสุดท้าย ช่วยชีวิตบาคุโกจนเกือบตาย
อุซากิยามะ รูมิ (兎山ルミ),เมียร์โก้
โปรฮีโร่สาวที่มีอัตลักษณ์กระต่าย ทำให้ร่างกายของเธอมีลักษณะเหมือนกระต่ายมีความแข็งแรงของขาที่ดีขึ้นและหูที่เหมือนกระต่ายขนาดใหญ่ เธอได้รับบาดเจ็บอย่างหนักและสูญเสียแขนจากสงครามกับแนวรบปลดปล่อย อย่างไรก็ตามในศึกสุดท้าย หมอบอกให้เธอทำกายภาพบำบัด 1 เดือน หรือจะใส่แขนขาเทียม ซึ่งเธอเลือกใส่แขนขาเทียม เพื่อที่เธอจะได้สู้ในสนามรบทันที
โปรฮีโร่ > ทีม The Lurkers

คามิฮาระ ชินยะ (紙原伸也),เอดจ์ช็อท
โปรฮีโร่และผู้นำของ กลุ่มThe Lurkers ซึ่งมีอัตลักษณ์ที่สามารถพับร่างกายได้ ช่วยให้เขาสามารถควบคุมความผอมของร่างกายได้
นิชิยะ ชินจิ (西屋森児),ชินรินคามุย
โปรฮีโร่ผู้มีอัตลักษณ์ต้นไม้ ทำให้เขาสามารถบังคับแขนขาที่เหมือนต้นไม้ของเขาได้
ทาเคยามะ ยู (岳山岳山),เมาเท่นเลดี้
โปรฮีโร่และสมาชิกหญิงเพียงคนเดียวของทีม มีอัตลักษณ์ขยายร่าง ทำให้เธอขยายร่างกายของเธอให้ใหญ๋ขึ้นได้
โปรฮีโร่ > ฮีโร่อื่น ๆ

ซาซากิ มิไร  (佐々木未来),เซอร์ไนท์อาย
โปรฮีโร่ที่มิโดริยะและโทกาตะไปฝึกงาน เป็นอดีตคนสนิทของออลไมท์ มีอัตลักษณ์รู้ล่วงหน้าทำให้เขามองเห็นอนาคตของคนๆหนึ่งได้ มิไรได้รับบาดเจ็บสาหัสจากการสู้กับจิซากิ ไค และเสียชีวิตที่โรงพยาบาลในเวลาต่อมา
โทโยมิทสุ ไทชิโระ (豊満太志郎),แฟทกัม
โปรฮีโร่ที่รับอามาจิกิและคิริชิมะไปฝึกงาน  มีอัตลักษณ์ดูดซึมไขมัน ช่วยให้เขาสามารถดูดซับแรงกระแทกจากการชนและสะสมแรงกระแทกไว้เปลี่ยนเป็นการโจมตีที่รุนแรงได้
โซระฮิโกะ โทริโนะ (酉野空彦),แกรนด์โทริโน่
โปรฮีโร่ที่เกษียณแล้ว มีอัตลักษณ์เจ็ท ช่วยให้เขายิงอากาศจากฝ่าเท้าและเคลื่อนที่ด้วยความเร็ว เป็นอดีตอาจารย์ของออลไมท์และเป็นคนที่สอนมิโดริยะพัฒนาวันฟอร์ออล
วิลเลิน > แนวรบปลดปล่อยเหนือสามัญ

แนวรบปลดปล่อยเหนือสามัญ (Paranormal Liberation Front) เป็นการควบรวมของ สมาพันธ์วิลเลิน (League of Villains/Villain Alliance) กับ กองทัพปลดปล่อยพลังพิเศษ (Meta Liberation Army/M.L.A.)
วิลเลิน > แนวรบปลดปล่อยเหนือสามัญ > กองทัพปลดปล่อยพลังพิเศษ

โยซึบาชิ ริคิยะ (四ツ橋 力也),รี-เดสโทร
มีอัตลักษณ์ความเครียด สามารถขยายกล้ามเนื้อของตนเองได้หากสะสมความเครียดไว้ถึงจุดๆนึง
ฮานาบาตะ โคคุ (花畑 孔腔),ทรัมเป็ต
มีอัตลักษณ์ปลุกระดม ทันทีที่กล่าววาทศิลป์ ผู้คนในบริเวณโดยรอบ จะเข้าประทะอีกฝ่ายในทันที
ชิคาโซคุ โทโมยาสุ (近属 友保),สเคปติก
มีอัตลักษณ์รูปร่างมนุษย์ สามารถควบคุมสิ่งที่มีขนาดเท่ากับร่างกายมนุษย์เช่นตู้เย็นหรือโต๊ะให้เคลื่อนไหวตามที่เขาต้องการเหมือนหุ่นกระบอกได้
คิสุกิ ชิโตเสะ (気月 置歳),คิวเรียส
มีอัตลักษณ์กับดักระเบิด สามารถจับอะไรก็ได้และสิ่งๆนั้นก็จะกลายเป็นกับดักระเบิดในทันทีเลย
เกะเท็น (外典)
มีอัตลักษณ์ควบคุมน้ำแข็ง สามารถเปลี่ยนอุณหภูมิของน้ำให้เป็นน้ำแข็งได้
วิลเลิน > แก๊งยากูซ่า ชิเอะฮัสไซไค

จิซากิ ไค (治崎廻),โอเวอร์ฮอล
หัวหน้าแก๊งคนปัจจุบันและลูกบุญธรรมของอดีตหัวหน้าแก๊ง เขารวบรวมผู้ติดตามโดยการสรรหาคนที่ถูกสังคมทอดทิ้ง มีอัตลักษณ์โอเวอร์ฮอล ทำให้เขาสามารถใช้แขนของเขาในการจัดการสสารทั้งเพื่อแยกชิ้นส่วนหรือดูดซับชิ้นส่วนผู้อื่นมาประกอบกับร่างกายของเขาได้ ไคพ่ายแพ้ในการปะทะกับมิโดริยะและถูกคุมตัว และถูกชิการาคิย่อยสลายแขนไป
คุโรโนะ ฮาริ (玄野針),โครโนสตาซิส
มือขวาของไค  เขาภักดีต่อไคมากและได้รับความไว้วางใจจากไค มีอัตลักษณ์Chronostasis ทำให้เขาสามารถใช้จุดบนเส้นผมของเขาเพื่อชะลอเวลาของผู้คนโดยการใช้ผมแทงคนๆนั้น
อิรินากะ โจ (入中常 衣),มิมิก
โดยปกติเขาจะอยู่ในร่างตัวเล็ก แต่จริงๆ ตัวใหญ่ มีอัตลักษณ์ที่ทำให้เขาสามารถควบคุมวัตถุที่เป็นของแข็งใดๆ ก็ได้ที่เขาเ้ขาไปอยู่ข้างในนั้น
วิลเลิน > แก๊งยากูซ่า ชิเอะฮัสไซไค > แปดกระสุน

เนโมโตะ ชิน (音本 真)
มีอัตลักษณ์คำสารภาพ
คัตสึคาเมะ ริคิยะ (活瓶 力也)
มีอัตลักษณ์การดูดซึมพลัง
เซ็ตสึโนะ โทยะ (窃野 トウヤ)
มีอัตลักษณ์การลักขโมย
โฮโจ ยู (宝生 結)
มีอัตลักษณ์การตกผลึก
ทาเบะ โซรามิตสึ (多部 空満)
มีอัตลักษณ์อาหาร
รัปปะ เค็นโด (乱波 肩動)
มีอัตลักษณ์ไหล่ที่แข็งแกร่ง
เท็นไก ฮากิจิ (天蓋 壁慈)
มีอัตลักษณ์บาเรีย
ซากากิ เดอิโดโระ (酒木 泥泥)
มีอัตลักษณ์เมา